હા, ફિલ્મને સાવ અન્યાય કરાય એવું પણ નથી. ભલે ફિલ્મમાં કોઈ મોટી સ્ટારકાસ્ટ નથી. ઈવન કોઈ સપોર્ટિંગ કાસ્ટ પણ નથી. માત્ર ઈન, મીન ને તીન જેવાં ત્રણ જ મુખ્ય કૅરૅક્ટર્સ છે. પરંતુ ફિલ્મનું મ્યુઝિક, ગીતો ઑફિસ જતાં સાંભળવાં ગમે એવાં છે. ખાસ કરીને ફિલ્મનું બૅકગ્રાઉન્ડ મ્યુઝિક ખરેખર નોંધપાત્ર છે. ‘શોલે’ અને જેમાં ટોપીવાળા કાઉબૉય ઘોડા પર બેસીને ધાણીફૂટ ગોળીબાર કરતા હોય એવી હૉલીવુડની સ્પૅઘેટી વેસ્ટર્ન પ્રકારની ફિલ્મોની યાદ અપાવી દે એવી એક મસ્ત વ્હિસલ પણ આખી ફિલ્મમાં બૅકગ્રાઉન્ડ મ્યુઝિક તરીકે વાગ્યા કરે છે. એટલે માત્ર આવી છૂટીછવાઈ ફીલ સિવાય ફિલ્મમાં કશું જ નવું નથી.